**ZVEREJNENIE ZÁMERU PREDAJA NEHNUTEĽNOSTI**

Obec Tomášov v súlade s § 9 ods. 2 písm. a) a § 9a ods. 8 písm. e) zákona č. 138/1991 Zb. o majetku obcí v znení neskorších predpisov zverejňuje zámer predať z dôvodu hodného osobitného zreteľa pozemok nachádzajúci sa v katastrálnom území Tomášov, obec Tomášov, okres Senec a to:

* **parcela č. 419/1 – zastavaná plocha a nádvorie o výmere 674 m2**. Parcela č. 419/1 je evidovaná Okresným úradom Senec odborom katastrálnym na liste vlastníctva č. 925 pre katastrálne územie Tomášov, obec Tomášov, okres Senec

žiadateľom: Janette Kovácsová

 Kopčianska 86

 851 01 Bratislava

za kúpnu cenu 30.000,- € v súlade so Všeobecne záväzným nariadením obce Tomášov o zásadách nakladania s majetkom obce č. 1/2008 a Znaleckým posudkom č. 123/2011 vo veci zistenia všeobecnej hodnoty nehnuteľnosti vypracovaného Ing. Jozef Blanár, Vajnorská 98/H, Bratislava.

**Dôvodom hodným osobitného zreteľa** je skutočnosť, že žiadateľka spolu s Františkom Šíposom, žalobou z 21.marca 2012 sa domáhala voči obci Tomášov určenia, že nehnuteľnosť parc. reg. „C“ č. 419/1 o výmere 674 m2 patrí do dedičstva po Františke Šipošovej, rod. Mundiovej, zomr. 1991, naposledy bytom: Štvrtocká 3, Tomášov. Predmetná nehnuteľnosť bola Rozhodnutím Okresného národného výboru Bratislava-vidiek zo dňa 27.04.1990 pridelená do osobného užívania p. Františke Šipošovej, pričom MNV Tomášov uzavrel s p. Šipošovou Dohodu o osobnom užívaní pozemku. Poručiteľka zomrela a právo osobného užívania pripadlo právnym nástupcom – dedičom. Z dôvodu novelizácie Občianskeho zákonníka vo vzťahu k transformácii práva osobného užívania na vlastnícke právo v roku 1992 uvedený pozemok mal byť predmetom dedičského konania po poručiteľke, avšak do dedičstva do účinnosti novely Občianskeho zákonníka zahrnutý nebol. Z dôvodu návrhu na ukončenie dlhoročných súdnych konaní dohodou vo veci určenia vlastníckeho práva, resp. späťvzatím podania zo strany žiadateľky, sa má za to, že žiadateľom dlhé roky užívaná, udržiavaná a obhospodarovaná nehnuteľnosť parc.č. 419/1, k.ú. Tomášov prevodom vlastníckeho práva k nej by bola právne aj skutkovo vysporiadaná.

Zámer predať nehnuteľnosť je na úradnej tabuli obce Tomášov a na webovej stránke obce Tomášov [www.tomasov.sk](http://www.tomasov.sk) zverejnený od 04.06.2021.

 Ing. István Pomichal, PhD.

 starosta obce

Zverejnené dňa: 04.06.2021

Zvesené dňa: 21.06.2021